cyanic-selkie/wikianc huggingface dataset:
নীতু ডেভিড
ডেভিড টেস্টে ভারতের তৃতীয় সর্বোচ্চ উইকেট শিকারী এবং একদিনের আন্তর্জাতিক ক্রিকেটে দ্বিতীয় সর্বোচ্চ উইকেট শিকারী। মহিলাদের টেস্ট ম্যাচে তার সেরা ইনিংসের বোলিং বিশ্লেষণ রয়েছে, তিনি ১৯৯৫ সালে ইংল্যান্ড মহিলা দলের বিরুদ্ধে ৮ উইকেটে ৫৩ রান নিয়েছিলেন। ডেভিড ভারতের প্রথম বোলার যিনি নারী এক দিনের আন্তর্জাতিকে তে ১০০ উইকেট নিয়েছিলেন।
ডেভিড ২০০৬ সালে আন্তর্জাতিক ক্রিকেট থেকে অবসর নিয়েছিলেন, কিন্তু ২০০৮ সালে সেই সিদ্ধান্ত পরিবর্তন করেছিলেন।
গাব্রিয়েলা অ্যান্ডারসেন-শিস
গাব্রিয়েলা অ্যান্ডারসেন-শিস (Gabriela Andersen-Schiess) (জন্ম ২০ মে ১৯৪৫, জুরিখ) একজন প্রাক্তন সুইস দূরপাল্লার দৌড়বিদ যিনি ১৯৮৪ সালে মহিলাদের প্রথম অলিম্পিক ম্যারাথনে অংশগ্রহণ করেছিলেন। যদিও তিনি ওই সময়ে আইডাহোতে একজন স্কি প্রশিক্ষক হিসেবে কাজ করছিলেন, তবু অলিম্পিকে উনি সুইজারল্যান্ডের পক্ষে অংশগ্রহণ করেন।
১৯৮৪ অলিম্পিক
১৯৮৪ অলিম্পিকে মেয়েদের ম্যারাথন শুরু হবার ১৪ মিনিটের মাথায় যোন বেনয়েট অন্যদের পিছনে ফেলে এগিয়ে যেতে থাকেন। উনি ২ ঘণ্টা ২৪ মিনিট ৫২ সেকেন্ড সময় নিয়ে প্রথম স্থান অধিকার করেন। এর কুড়ি মিনিট পরে ৩৯ বছর বয়সী অ্যান্ডারসেন-শিস স্টেডিয়ামে প্রবেশ করেন। সেইদিনের তাপমাত্রা (৩০ ডিঃ সেঃ) পূর্ণ দৈর্ঘ ম্যারাথনের জন্য সহায়ক ছিল না। ওই সময়ে নিয়ম ছিল প্রতিযোগীরা পুরো দৌড়ে খালি ৫ টি জায়গাতেই জল পাবেন। এছারা আর কোথাও জল খাবার অনুমতি ছিল না। গাব্রিয়েলা অ্যান্ডারসেন-শিস পঞ্চম জলের জায়গাটি খেয়াল না করার দরুন নিরুদিত হয়ে পড়েন। উনি যখন স্টেডিয়ামে প্রবেশ করেন ওনার অবস্থা দেখে উপস্থিত সবাই অবাক হয়ে যান। ওনার শরীর বেঁকে গেছিল, বাঁ হাত নিস্তেজ হয়ে পড়েছিল, ডান পা প্রায় চলছিল না। চিকিৎসা কর্মীরা ওনার কাছে দৌড়ে এলে উনি হাত নেড়ে অদের চলে যেতে বলেন, কারণ উনি যানতেন ওরা ওনাকে ধরামাত্র উনি দৌড় থেকে বাতিল হয়ে যাবেন। ওনার অবস্থা খুবই খারাপ হলেও উপস্থিত চিকিৎসকেরা লক্ষ করেন উনি তখনও ঘামছেন, যার মানে ওনার শরীরে নিষ্পত্তিযোগ্য তরল বেঁচে আছে। এই কারণে ওনাকে দৌড় শেষ করতে দেওয়া হয়। সারা স্টেডিয়াম ওনাকে সরব সমর্থন করতে থাকেন ও শেষ ৪০০ মিটার উনি ৫ মিনিট ৪০ সেকেন্ডে অতিক্রম করেন। ৪৪ জনের মধ্যে ২ ঘণ্টা ৪৮ মিনিট ৪২ সেকেন্ড সময় করে উনি ৩৭ তম স্থান পান। চিকিৎসকেরা অবিলম্বে ওনার শুশ্রূষা শুরু করেন ও ২ ঘণ্টা পর ওনাকে ছেড়ে দেওয়া হয়।
নির্মলেন্দু চৌধুরী
নির্মলেন্দু চৌধুরী ছিলেন উপমহাদেশের একজন বিখ্যাত লোকসঙ্গীত শিল্পী। বাংলা লোকসঙ্গীতকে আন্তর্জাতিক অঙ্গনে জনপ্রিয় করে তুলতে তিনি অত্যন্ত গুরুত্বপূর্ণ ভূমিকা পালন করেন। সঙ্গীত সাধনায় অনন্য অবদানের স্বীকৃতিস্বরূপ তিনি ভারত সরকার কর্তৃক পদ্মভূষণ খেতাবে ভূষিত হন।
প্রারম্ভিক জীবন
নির্মলেন্দু চৌধুরী ১৯২২ সালের ২৭ জুলাই বৃহত্তর সিলেট বিভাগ সুনামগঞ্জ জেলার ধর্মপাশা উপজেলার সুখাইড় জমিদার বাড়িতে জন্মগ্রহণ  করেন। তাঁর পৈতৃক নিবাস সুনামগঞ্জ জেলার জামালগঞ্জ উপজেলা বেহেলী গ্রামে। তাঁর বাবার নাম নলিনীনাথ চৌধুরী এবং মায়ের নাম স্নেহলতা চৌধুরী।  তিনি ছাত্রজীবনে খেলাধুলার প্রতি বিশেষ আগ্রহী ছিলেন; ক্রমে মাঝি-মাল্লার কণ্ঠে পল্লীগান শুনে এবং পিতামাতার নিকট থেকে শিক্ষা ও উৎসাহ পেয়ে পল্লীগায়ক হিসেবে খ্যাতি অর্জন করেন।
শিক্ষাজীবন
নির্মলেন্দু চৌধুরী বেহেলী প্রাথমিক বিদ্যালয়ে প্রাথমিক শিক্ষা গ্রহণ করেন। এরপর চলে আসেন সিলেটে। সিলেট নগরীর লামাবাজারে তাঁদের বাসা ছিলো। সেই সুবাদে তিনি রসময় মেমোরিয়াল হাইস্কুলে ভর্তি হন। ম্যাট্টিক পরীক্ষায় উত্তীর্ণ হয়ে তিনি ভর্তি হন এম সি কলেজে। এ সময় তিনি রাজনীতির সঙ্গে সম্পৃক্ত হন। ব্রিটিশ বিরোধী আন্দোলনকে বেগবান করতে তাঁর কণ্ঠে ধ্বনিত হয় প্রতিবাদের গান।
সঙ্গীত সাধনা
নির্মলেন্দু চৌধুরী প্রথমজীবনে ময়মনসিংহের আবদুল মজিদ ও আবদুর রহিম-এর নিকট লোকসঙ্গীত ও লোকবাদ্যে তালিম গ্রহণ করেন; পরে শান্তিনিকেতনে অশোকবিজয় রাহার নিকট  রবীন্দ্রসঙ্গীত শিক্ষালাভ করেন। ১৯৫৫ সালে বঙ্গ সংস্কৃতি সম্মেলনে শ্রীহট্টের লোকগীতি গেয়ে তিনি সুনাম অর্জন করেন। এ বছরই ওয়ারশে আন্তর্জাতিক লোকসঙ্গীত সম্মেলনে বাংলা লোকসঙ্গীত পরিবেশন করে তিনি স্বর্ণপদক লাভ করেন। তখন থেকে শুরু করে ভারতে ও বিদেশে বহু সাংস্কৃতিক অনুষ্ঠানে অংশগ্রহণ করে তিনি বাংলা পল্লীগীতিকে আন্তর্জাতিক মর্যাদায় প্রতিষ্ঠিত করেন। তাঁর শতাধিক গানের রেকর্ড প্রকাশিত হয়েছে। চলচ্চিত্রে অভিনয় করে এবং নেপথ্যে গান গেয়েও তিনি সুনাম অর্জন করেন। গঙ্গা ছবির গানে তিনি বিশেষ খ্যাতি অর্জন করেন। সুরকার হিসেবেও তাঁর পরিচিতি ছিল। মলুয়া পালাগানের ভিত্তিতে রচিত ও লং প্লে রেকর্ডকৃত চাঁদ বিনোদ গীতিনাট্য তিনিই পরিচালনা করেন। নির্মলেন্দু চৌধুরী  প্রগতি লেখক সংঘ ও ভারতীয় গণনাট্যের সঙ্গে সম্পৃক্ত ছিলেন। তিনি কলকাতায় লোকভারতী নামে একটি লোকসঙ্গীত বিদ্যালয় প্রতিষ্ঠা করেন। কিছুকাল তিনি রবীন্দ্রভারতী বিশ্ববিদ্যালয়ের সঙ্গীত বিভাগে অধ্যাপনা করেন। এপার বাংলা ওপার বাংলার গান নামে তাঁর একটি গুরুত্বপূর্ণ সঙ্গীতগ্রন্থ প্রকাশিত হয়েছে।
সম্মাননা
সঙ্গীতে অসাধারণ অবদানের জন্য তিনি ভারত সরকার কর্তৃক ‘পদ্মভূষণ’ উপাধিতে ভূষিত হন।
মৃত্যু
১৯৮১ সালের ১৮ এপ্রিল কলকাতায় শিল্পী নির্মলেন্দু চৌধুরীর মৃত্যু হয়।
মহেন্দ্র মোহন
শ্রী মহেন্দ্র মোহন একজন রাজনীতিবিদ এবং সমাজবাদী পার্টি সদস্য। তিনি ভারতীয় সংসদ রাজ্যসভার সদস্য নির্বাচিত হয়ে ২০০৬-২০১২ সাল পর্যন্ত উত্তরপ্রদেশের প্রতিনিধিত্ব করেছেন।
লোহাপুর রেলওয়ে স্টেশন
লোহাপুর রেলওয়ে স্টেশন হল পূর্ব রেলওয়ে জোনের হাওড়া রেলওয়ে বিভাগের অধীনে নলহাটি-আজিমগঞ্জ শাখা লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের বীরভূম জেলার লোহাপুরে স্কুল রোডের পাশে অবস্থিত।
ইতিহাস
নলহাটি-আজিমগঞ্জ শাখা লাইন নলহাটি জংশন থেকে আজিমগঞ্জ জংশন রেলওয়ে স্টেশনের সাথে সংযোগকারী নলহাটি-আজিমগঞ্জ রাজ্য রেলওয়ে হিসাবে ২১ ডিসেম্বর ১৮৬৩ সালে খোলা হয়। এটি ১৮৭২ সালে ভারত সরকার কিনে নেয়। এটি ১৮৯২ সালে ইস্ট ইন্ডিয়ান রেলওয়ে কোম্পানির একটি অংশ হয়ে ওঠে।
হাসলার টিভি (মার্কিন যুক্তরাষ্ট্র)
হাসলার টিভি হল একটি মার্কিন সেমি-হার্ডকোর পর্নোগ্রাফিক প্রিমিয়াম টেলিভিশন চ্যানেল, যা স্যাটেলাইট, ভিডিও অন ডিমান্ড এবং ডিজিটাল ক্যাবলের মাধ্যমে উপলব্ধ। চ্যানেলটি হাসলার থেকে অকাট্য এবং সেন্সরকৃত নয়, সুস্পষ্ট প্রাপ্তবয়স্ক সামগ্রী অফার করার জন্য উত্সর্গীকৃত। চ্যানেলটি এলএফপি ব্রডকাস্টিংয়ের মালিকানাধীন।
হোসে সিফুয়েন্তেস
হোসে আদোনি সিফুয়েন্তেস চারকোপা (জন্ম: ১২ মার্চ, ১৯৯৯) হলেন একজন ইকুয়েডরের পেশাদার ফুটবলার। তিনি মেজর লিগ সকারের ক্লাব লস অ্যাঞ্জেলেস এবং ইকুয়েডর জাতীয় দলে মিডফিল্ডার হিসেবে খেলেন।
ক্লাব ক্যারিয়ার
সিফুয়েন্তেস ২০২০ সালের জানুয়ারিতে মেজর লিগ সকারের ক্লাব লস অ্যাঞ্জেলেস-এ ৩ মিলিয়ন ডলারে চার বছরের জন্য চুক্তিবদ্ধ হন।
আন্তর্জাতিক ক্যারিয়ার
সিফুয়েন্তেস ২০১৯ সাউথ আমেরিকান অনূর্ধ্ব-২০ চ্যাম্পিয়নশিপে ইকুয়েডর-এর প্রতিনিধিত্ব করেন। সেবছর অনূর্ধ্ব-২০ চ্যাম্পিয়নশিপ জেতে ইকুয়েডর। ২০১৯ ফিফা অনূর্ধ্ব-20 বিশ্বকাপেও তিনি অংশ নিয়েছিলেন। সেবারে ইকুয়েডর তৃতীয় হয়েছিল। পরবর্তী টুর্নামেন্টে সিফুয়েন্তেস যুক্তরাষ্ট্রের বিপক্ষে ২-১ গোলের জয়ে প্রথম গোলটি করেন।
তথ্যসূত্র
<references group="" responsive="1">
সরকারি অগ্রগামী বালিকা উচ্চ বিদ্যালয় ও কলেজ
সরকারি অগ্রগামী বালিকা উচ্চ বিদ্যালয় ও কলেজ সিলেট জেলায় অবস্থিত একটি শিক্ষাপ্রতিষ্ঠান। এ জেলার প্রাণকেন্দ্র জিন্দাবাজারে কয়েক একর জমির উপর দাঁড়িয়ে আছে শতবর্ষের পুরোনো সিলেটের ঐতিহ্যবাহী বিদ্যালয় "সরকারি অগ্রগামী বালিকা উচ্চ বিদ্যালয় ও কলেজ"। ১৯০৩ খ্রিষ্টাব্দে হেমন্তকুমারী চৌধুরানী এই বিদ্যালয় প্রতিষ্ঠা করেন। তিনি এই বিদ্যালয়ের প্রতিষ্ঠাতা প্রধান শিক্ষিকা ছিলেন। সূচনালগ্ন থেকে খেলাধুলা, সাহিত্য, সংস্কৃতিসহ বিভিন্ন ক্ষেত্রে বিদ্যালয়ের ছাত্রীরা সাফল্য অর্জন করেছে। এই বিদ্যালয় থেকে বিদ্যালয় বার্ষিকী প্রকাশ করা হয়।
প্রতিষ্ঠাতা
বাম|থাম্ব|হেমন্তকুমারী চৌধুরানী হেমন্তকুমারী চৌধুরানী জন্মেছিলেন লাহৌরে ১৮৬৮ সালে, মৃত্যু ১৯৫০ সালে। হেমন্তকালে জন্ম, বাবা নবীনচন্দ্র রায় তাই মেয়ের নাম রেখেছিলেন হেমন্তকুমারী। নবীনচন্দ্র তখন লাহৌরের ওরিয়েন্টাল কলেজের অধ্যক্ষ, তাঁর সম্পাদনায় ব্রাহ্মসমাজের হিন্দি ও উর্দু মাসিক পত্রিকা `জ্ঞান প্রদায়িনী'।  হিন্দি ভাষার ব্যাকরণ, হিন্দিতে প্রযুক্তিবিজ্ঞান ও স্ত্রীশিক্ষা বিষয়ক কিছু বই ও লিখে ছিলেন তিনি। হেমন্তকুমারী এ দিক থেকে আক্ষরিক অর্থেই `বাপ কী' বেটি। হেমন্তকুমারী ১৮৮৫ সালে লাহৌরে তৈরি করেছেন `বনিতা-বুদ্ধি-বিকাশিনী সভা। ওই বছর মুম্বইয়ে ভারতের জাতীয় কংগ্রেস তৈরি হয়েছিল। ১৭ বছরের এক বঙ্গতনয়া যে লাহৌরে নারীমুক্তির ডাক দিয়েছিলেন। সুগৃহিনী সন্দেশ ছড়ানো এই নারী আবার  ১৯০৩ সাল থেকে টানা তিন বছর বাংলা মাসিক `অন্তঃপুর'-এর সম্পাদক। ভারতের দু'টি মুখ্য ভাষার সাহিত্যে নারীর এমন উজ্জ্বল উপস্থিতি হেমন্তকুমারীর আগে কখনোও ঘটেনি। সাহিত্যচর্চাই তাঁর একমাত্র পরিচয় নয়। তাঁর চেষ্টাতেই ১৯০৩ সালে তৈরি হয়েছিল শ্রীহট্টের প্রথম মহাবিদ্যালয়, (সরকারি অগ্রগামী বালিকা উচ্চ বিদ্যালয় ও কলেজ) তিনিই সেখানে প্রধান শিক্ষিকা। শ্রীহট্ট ও বাংলার মানচিত্র ছাড়িয়ে তাঁর শিক্ষাবিস্তারের প্রয়াস ক্রমশ উজ্জ্বল হয়েছে ভারতের অন্যান্য জায়গাতেও। পাটিয়ালায় টানা কুড়ি বছর ভিক্টোরিয়া কলেজের অধ্যক্ষ, অতঃপর ১৯২৮ সালে দেহরাদূন পৌরসভার কমিশনার। তাঁর স্মৃতি সংরক্ষণে সরকারি অগ্রগামী বালিকা উচ্চ বিদ্যালয় ও কলেজের একটি কক্ষের নামকরণ করা হয়েছে "হেমন্তকুমারী চারুকক্ষ"।
অগ্রগামী ছাত্রী কনক পুরকায়স্থ ঊষা
বাম|থাম্ব|কনক পুরকায়স্থ ঊষা কনক পুরকায়স্থ ঊষা, শুধু একটি অগ্রগামী নাম নয়, শিক্ষার আলোকবর্তিকাস্বরূপ। তিনি ছিলেন অসাধারণ প্রতিভাধর। কনক পুরকায়স্থ ঊষা ছিলেন সরকারি অগ্রগামী বালিকা উচ্চ বিদ্যালয় ও কলেজ, সিলেট-এর প্রাক্তন ছাত্রী। তখন এই শিক্ষাপ্রতিষ্ঠানের নাম ছিল-সিলেট গভর্নমেন্ট গার্লস হাইস্কুল। কনক পুরকায়স্থ ঊষা এই প্রতিষ্ঠান থেকেই ১৯৪০ সালে ম্যাট্রিকুলেশন পরীক্ষায় অংশগ্রহণ করে ভারতবর্ষকে তাক লাগিয়ে দেন। তৎকালীন ম্যাট্রিকুলেশন পরীক্ষার নিয়ন্ত্রণ কলকাতা বিশ্ববিদ্যালয়ের হাতে ছিল। কনক দুই বাংলার প্রায় এক লক্ষ ছাত্র-ছাত্রীর মধ্যে প্রথম স্থান অধিকার করেন। এমন অভাবনীয় ফলাফল কোনো ছাত্রী এর আগে করতে পারেননি। তিনি আমাদের অহংকার।
জাহাঙ্গীর কবির নানক
জাহাঙ্গীর কবির নানক (জন্ম ১৪ জানুয়ারি ১৯৫৪) বাংলাদেশ আওয়ামী লীগের প্রেসিডিয়াম সদস্য ও ঢাকা-১৩ আসনের সাবেক সংসদ সদস্য। তিনি ২০০৯ ও ২০১৪ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন। তিনি কেন্দ্রীয় ছাত্রলীগের সাধারণ সম্পাদক এবং কেন্দ্রীয় যুবলীগের চেয়ারম্যান হিসেবেও দায়িত্ব পালন করেন।
জন্ম ও শিক্ষাজীবন
জাহাঙ্গীর কবির নানকের জন্ম ১৪ জানুয়ারি ১৯৫৪ সালে পৈতৃক বাড়ি বরিশাল জেলার সদর উপজেলার খিরদ মুখার্জী লেন এলাকায়। তিনি আইন বিষয়ে স্নাতক ডিগ্রি অর্জন করেছেন।
কর্মজীবন
পেশার আইনজীবী জাহাঙ্গীর কবির নানক রাজনীতির সঙ্গে সক্রিয় ভাবে যুক্ত আছেন। তিনি যুবলীগের সাবেক চেয়ারম্যান ও ছাত্রলীগের সাবেক সাধারণ সম্পাদক। তিনি ২০০৮ ও ২০১৪ সালের নির্বাচনে বিনা প্রতিদ্বন্দ্বিতায় ঢাকা-১৩ আসন থেকে সংসদ সদস্য নির্বাচিত হন। ২০০৯ সালে শেখ হাসিনার দ্বিতীয় মন্ত্রিসভায় স্থানীয় সরকার প্রতিমন্ত্রীর দায়িত্ব পালন করেন তিনি।
দ্য গার্ল নেক্সট ডোর
দ্য গার্ল নেক্সট ডোর (ইংরেজি: The Girl Next Door ) হচ্ছে ২০০৪  সালে নির্মিত একটি রোমান্টিক কমেডি চলচ্চিত্র।  চলচ্চিত্রটির পরিচালক  লুক গ্রীনফিল্ড  এবং চলচ্চিত্ররূপ দিয়েছেন ডেভিড টি. ওয়াগনার ও ব্রেন্ট গোল্ডবার্গ । মূল সঙ্গীত পরিচালক হচ্ছেন  পল হ্যাসলিঙ্গার । ছবির মূল চরিত্রে অভিনয় করেছেন এমিল হ্যারিস  ও  অ্যালিসা কার্টবার্ট।
কাহিনী
হাইস্কুল গ্রাজুয়েট ম্যাথুর(এমিল হ্যারিস) পাশের বাড়ির ড্যানিয়েলকে(অ্যালিসা কার্টবার্ট) প্রথম দেখাতেই ভাল লাগে। দুজন দুজনার প্রেমে পড়ে। পরবর্তিতে ম্যাথু জানতে পারে ড্যানিয়েল একজন পর্ণস্টার।
বক্স অফিস
দ্য গার্ল নেক্সট ডোর চলচ্চিত্রটি বিশ্বব্যাপী মোট $৩০,৪১১,১৮৩ ডলার আয় করে।
আফগানিস্তানে বৌদ্ধধর্ম
বৌদ্ধধর্ম ছিল প্রাক-ইসলামি আফগানিস্তানের অন্যতম প্রধান ধর্ম। এই ধর্মটি হিন্দুকুশ পর্বতমালার দক্ষিণে ব্যাপক প্রসার লাভ করেছিল। ৩০৫ খ্রিস্টপূর্বাব্দে গ্রিক সেলুকিড সাম্রাজ্য ভারতীয় মৌর্য সাম্রাজ্যের সঙ্গে মিত্রতায় আবদ্ধ হয়। সেই সময়েই বৌদ্ধধর্ম প্রথম আফগানিস্তানে প্রচারিত হয়েছিল। অধুনা উত্তর পাকিস্তান ও আফগানিস্তানে গ্রিকো-ব্যাক্ট্রিয়ান রাজ্য (খ্রিস্টপূর্ব ২৫০-১২৫ অব্দ) ও ইন্দো-গ্রিক রাজ্যের (খ্রিস্টপূর্ব ১৮০-১০ অব্দ) অধীনে গ্রিকো-বৌদ্ধ শিল্পকলা বিকাশ লাভ করে। কুষাণ সাম্রাজ্যের অধীনে গ্রিকো-বৌদ্ধধর্ম সমৃদ্ধির শিখরে আরোহণ করে। এই সাম্রাজ্যের এর ব্যাক্ট্রিয়ান ভাষা লেখার জন্য গ্রিক হরফ ব্যবহার করত।
খ্রিস্টীয় ৭ম শতাব্দীতে ইসলামের আবির্ভাবের পর এই অঞ্চলে বৌদ্ধধর্মের পতন শুরু হয়। খ্রিস্টীয় ১১শ শতাব্দীতে গজনবিদের রাজত্বকালে তা সম্পূর্ণ বিলুপ্ত হয়।
ইতিহাস
আফগানিস্তান সীমান্তের অভ্যন্তরীণ ভূখণ্ডে কয়েক শতাব্দী ধরে অনেক সাংস্কৃতিক ও ধর্মীয় পরিবর্তন ঘটেছে। এই ভূখণ্ডটি ভৌগোলিক দিক থেকে মধ্যপ্রাচ্য, দক্ষিণ এশীয় ও মধ্য এশীয় সংস্কৃতির কেন্দ্র স্থলে রেশম পথের (পূর্ব এশিয়া ও ভূমধ্যসাগরীয় সভ্যতাগুলির মধ্যে সংযোগরক্ষাকারী, সেই সঙ্গে এই দুই অঞ্চলের মধ্যবর্তী অঞ্চলগুলির মধ্যেও সংযোগরক্ষাকারী) নিকটে অবস্থিত। এই অঞ্চলের স্থানীয় ইতিহাস ও সাংস্কৃতিক বিকাশের অনেকগুলি স্তর লক্ষিত হয়। এই অঞ্চলে মহামতি আলেকজান্ডারের বিজয়াভিযান বিশেষ প্রভাব বিস্তার করেছিল। এই বিজয় অভিযানের ফলে এই অঞ্চলটি কিছু সময়ের জন্য হেলেনীয় বিশ্বের অন্তর্ভুক্ত হয়েছিল এবং তার ফলে এই অঞ্চলের বৌদ্ধ ধর্মীয় শিল্পকলায় হেলেনীয় শিল্পকলা গভীর প্রভাব বিস্তার করেছিল। খ্রিস্টপূর্ব ৩০৫ অব্দে সেলুকিড সাম্রাজ্য ভারতীয় মৌর্য সাম্রাজ্যের সঙ্গে মিত্রতায় আবদ্ধ হয়। মৌর্যরা ভারত থেকে বৌদ্ধধর্ম নিয়ে আসেন এবং হিন্দুকুশের দক্ষিণ অঞ্চল খ্রিস্টপূর্ব ১৮৫ অব্দে সাম্রাজ্যের পতন পর্যন্ত নিয়ন্ত্রণ করেন। "''আলেকজান্ডার এই অঞ্চলগুলি আর্যদের থেকে কেড়ে নিয়েছিলেন এবং নিজস্ব বসতি স্থাপন করেছিলেন। কিন্তু সেলুকাস নিকাটর বৈবাহিক শর্তে এবং ৫০০ হাতির বিনিময়ে এই অঞ্চলগুলি স্যান্ড্রোকোট্টাসকে (চন্দ্রগুপ্ত মৌর্য) প্রদান করেন।"
বামিয়ান মঠের গ্রন্থাগার
আদি বৌদ্ধ সম্প্রদায়গুলির অন্যতম মহাসাংঘিক-লোকত্তরবাদ বামিয়ান অঞ্চলে প্রতিপত্তি বিস্তার করেছিল। চীনা বৌদ্ধ ভিক্ষু হিউয়েন সাং খ্রিস্টীয় ৭ম শতাব্দীতে আফগানিস্তানের বামিয়ানে একটি লোকত্তরবাদ মঠে এসেছিলেন। পরবর্তীকালে পুরাতত্ত্ববিদরা এই মঠটি পুনরাবিষ্কার করেন। এই মঠের সংগ্রহে বার্চবার্ক ও তালপাতার পুথিতে লেখা অনেকগুলি গ্রন্থ ছিল। এর মধ্যে মহাযান সূত্রগুলিও রয়েছে। এই মঠ থেকে প্রাপ্ত পুথিগুলি এখন সোয়েন সংগ্রহে রাখা আছে। কিছু পুথি গান্ধারী ভাষায় খরোষ্ঠী লিপিতে লিখিত। অন্যগুলি সংস্কৃত ভাষায় গুপ্ত লিপিতে লেখা। এই মঠের সংগ্রহ থেকে যে পাণ্ডুলিপি ও খণ্ডাংশ এখনও রক্ষিত হয়েছে, সেগুলির মধ্যে নিম্নোক্ত মূল ধর্মগ্রন্থ রয়েছে:
বৌদ্ধ ধ্বংসাবশেষ
২০১০ সালের অগস্ট মাসে আফগানিস্তানের লোগার প্রদেশে প্রায় ৪২টি বৌদ্ধ ধ্বংসাবশেষ আবিষ্কৃত হয়েছে বলে তথ্য নথিভুক্ত হয়। এই অঞ্চলটি কাবুলের দক্ষিণে অবস্থিত। পুরাতত্ত্ববিদদের মতে, এগুলির মধ্যে কিছু সামগ্রী ২য় শতাব্দীর। গজনিতেও কিছু বৌদ্ধ স্থলের ধ্বংসস্তুপ পাওয়া গিয়েছে। লোগারে প্রাপ্ত সামগ্রীগুলির মধ্যে রয়েছে দুটি বৌদ্ধ মন্দির (স্তুপ), বুদ্ধের মূর্তি, ফ্রেস্কো, সোনা ও রুপোর মুদ্রা এবং মূল্যবান জপমালা। "সেখানে একটি মন্দির, স্তুপ, সুন্দর কক্ষ, বড়ো ও ছোটো মূর্তি যার উচ্চতা সাত থেকে নয় মিটার, সোনা ও রুপোর মুদ্রাখচিত রঙিন ফ্রেস্কো রয়েছে... কিছু ধ্বংসাবশেষ (খ্রিস্টীয়) ৫ম শতাব্দীর... আমরা জানতে পেরেছিল কিছু সামগ্রী সম্ভবত খ্রিস্টপূর্ব যুগের বা প্রাগৈতিহাসিক কালের... এগুলি রক্ষণাবেক্ষণের জন্য আমরা বিদেশি সাহায্য চাইছি এবং বিদেশের বিশেষজ্ঞদের আরও খননকার্য চালাতে আমাদের সাহায্য করতে বলছি।"
- মহম্মদ নাদের রসৌলি
রুশ ফেডারেল শহর
২০১৪ সালের উন্নয়ন
১৮ মার্চ, ২০১৪ তারিখে, ক্রিমিয়া প্রজাতন্ত্র এবং সেভাসতোপোল রাশিয়ান ফেডারেশন যোগ দেয়। সেভাসতোপোলে ফেডারেল তাৎপর্যপূর্ণ একটি শহর। আন্তর্জাতিক সম্প্রদায় এবং ইউক্রেনীয় সরকার সেভাসতোপোলকে স্বীকৃত দেয়নি এবং সেভাসতোপোলকে ইউক্রেনের অবিচ্ছেদ্য অংশ বিবেচনা না
ভেস পেজ
ভেস পেজ একজন প্রাক্তন ভারতীয় মধ্যমাঠের হকি খেলোয়াড়। উনি ১৯৭২ মিউনিখ অলিম্পিকে ব্রোঞ্জজয়ী ভারতীয় হকি দলের সদস্য ছিলেন। ভারতীয় টেনিস খেলোয়াড় লিয়েন্ডার পেজ ওনার ছেলে। উনি ক্রীড়া ঔষধের ডাক্তার। লখনউয়ের লা মারটিনিয়ের কলেজে উনি পড়াশুনো করেছেন। উনি মাইকেল মধুসূদন দত্তের নাতনী জেনিফার দত্তকে বিয়ে করেন।
মনিমালা সিংহল
মনিমালা মালা সিংহল (मणिमाला सिंघल; জন্ম ১১ এপ্রিল ১৯৬৫ একজন প্রাক্তন টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি একজন ডানহাতি ব্যাটসম্যান এবং উইকেট কিপার। তিনি ছয়টি টেস্ট এবং ছয়টি ওয়ানডে খেলেছেন।
শহীদ উদ্দিন সেলিম
ব্যক্তিগত জীবন ও মৃত্যু
বাংলাদেশের কমিউনিস্ট রাজনীতিবিদ সাইফুদ্দিন আহমেদ মানিক ছিলেন সেলিমের বড় ভাই এবং ব্রাদার্স ইউনিয়নের অন্যতম প্রতিষ্ঠাতা সদস্য।
খেলোয়াড় হিসেবে
ব্রাদার্স ইউনিয়ন
ম্যানেজার হিসেবে
ব্রাদার্স ইউনিয়ন
বাংলাদেশ
আল রাজেহী ব্যাংক
ডান|থাম্ব| আল রাজি ব্যাংক শাখা ১৯৮৫ ডান|থাম্ব| আল রাজি ব্যাংক শাখা ১৯৯৬ ততকালীন আল রাজি ব্যাংকিং এবং বিনিয়োগ কর্পোরেশন নামে পরিচিত থাম্ব|ইনোভেশন ল্যাব, মোহাম্মদিয়া, রিয়াদে ডান|থাম্ব| [[অটোমেটেড টেলার মেশিন (এটিএম)|এটিএম আল রাজি ব্যাংক ]] থাম্ব|রিয়াদের আল সুলাইমানিয়ায় আল রাজি ব্যাংক ই-শাখা আল রাজেহী ব্যাংক ( مصرف الراجحي   ) (পূর্বে আল রাজেহী ব্যাংকিং এবং বিনিয়োগ কর্পোরেশন হিসাবে পরিচিত) একটি সৌদি আরব ব্যাংক এবং২০১৫ এর তথ্যের ভিত্তিতে মূলধন হিসেবে বিশ্বের বৃহত্তম ইসলামিক ব্যাংক ।
ইতিহাস
আল রাজি ব্যাংক ১৯৫৭ সালে প্রতিষ্ঠিত হয়েছিল এবং এটি সৌদি আরবের বৃহত্তম ব্যাংকগুলির মধ্যে একটি, যার মধ্যে ৯,৬০০ কর্মচারী এবং ৮৮ বিলিয়ন ডলার সম্পদ রয়েছে। ব্যাংক সদর দফতর করা হয় রিয়াদ, এবং ৬০০ টি শাখা, প্রাথমিকভাবে সৌদি আরবে আছে, কিন্তু এছাড়াও কুয়েত, এবং জর্ডান, একটি সাবসিডিয়ারি সঙ্গে মাল্যাশিয়া । সৌদি আরবের অন্যতম ধনী পরিবার আল রাজেহী পরিবারের চার ভাই সুলায়মান, সালেহ, আবদুল্লাহ এবং মোহাম্মদ এই ব্যাংকটি শুরু করেছিলেন। ব্যাংকটি প্রাথমিকভাবে ব্যাংকিং এবং বাণিজ্যিক কার্যক্রমের একটি দল হিসাবে শুরু হয়েছিল যা ১৯৭৮ সালে আল রাজি ট্রেডিং অ্যান্ড এক্সচেঞ্জ কোম্পানির ছত্রছায়ায় একত্রিত হয়েছিল। সংস্থাটি ১৯৮৭ সালে একটি যৌথ স্টক সংস্থায় পরিবর্তিত হয় এবং দু'বছরের পরে আল রাজেহী ব্যাংকিং এবং বিনিয়োগ কর্পোরেশন হিসাবে পুনর্নবীকরণ করা হয়। ২০০৬ সালে, ব্যাংকটি নিজেকে আল রাজেহী ব্যাংক হিসাবে পুনর্নবীকরণ করেছিল। এটি সৌদি আরব স্টক এক্সচেঞ্জে ( তাদাউল ) লেনদেন করা হয় এবং তাদের প্রায় ৭৫% শেয়ারের মালিকানা প্রকাশিত হয়। আল রাজি পরিবারের সদস্যরা ব্যাংকের বৃহত্তম শেয়ারহোল্ডার।
২০০৬ সালে, শুধুমাত্র সৌদি আরবের মধ্যে প্রায় ৫০ বছর ধরে পরিচালনার পরে, মালয়েশিয়ায় ব্যাংকটি চালু হয়েছিল, যা আন্তর্জাতিক ব্যাংকিংয়ে প্রথম প্রচারের ইঙ্গিত দেয়।
অপারেশনস
আল রাজি ব্যাংক বিভিন্ন ব্যাংকিং পরিষেবা সরবরাহ করে যেমন আমানত, ঋণ, বিনিয়োগের পরামর্শ, সিকিওরিটিজ ট্রেডিং, রেমিট্যান্স, ক্রেডিট কার্ড এবং গ্রাহক অর্থায়ন। সমস্ত পরিষেবাদি ইসলামী প্রয়োজনীয়তা অনুযায়ী দেওয়া হয়। ব্যাংকটি মধ্য প্রাচ্যের কাজকর্মের জন্য অসংখ্য পুরস্কার জিতেছে। আবদুল্লাহ বিন সুলায়মান আল রাজি পরিচালনা পর্ষদের ব্যাংকের চেয়ারম্যান এবং স্টিফানো বার্তামিনী প্রধান নির্বাহী কর্মকর্তা। পরিচালনা পর্ষদের এগার জন পরিচালক রয়েছেন, চার জন হলেন আল রাজি পরিবারের সদস্য: মোহাম্মদ বিন আবদুল্লাহ আল রাজি, সুলায়মান বিন সালেহ আল রাজি আবদুল্লাহ বিন সুলায়মান আল রাজি, পরিচালনা পর্ষদের চেয়ারম্যান এবং বদির বিন মোহাম্মদ আল রাজি।
২০১৬ সালের সেপ্টেম্বরে, আল রাজি গৃহনির্মাণ মন্ত্রণালয়ের সাথে অংশীদার হয়ে সৌদি আরবের প্রথম ব্যাংক হয়ে ওঠেন, রাজ্যটির অংশে অর্থায়নে বন্ধক দিয়ে বাড়ির মালিকানা বাড়ানোর সরকারের পরিকল্পনায় অংশ নিয়েছিল। ঐতিহ্যগতভাবে, ব্যাংকটি গ্রাহক ব্যাংকিংয়ের দিকে মনোনিবেশ করেছিল, তবে সৌদি সরকার তার বিস্তৃত সামাজিক সংস্কার এজেন্ডা এবং জাতীয় রূপান্তর বাস্তবায়নের ফলে মধ্য-কর্পোরেট এবং ক্ষুদ্র ও মাঝারি আকারের উদ্যোগের (এসএমই) ব্যবসায়ের দিকে ফোকাস সামঞ্জস্য করার পরিকল্পনা নিয়ে তার রাজস্বকে বৈচিত্র্যকরণ শুরু করেছিল। প্রোগ্রাম (এনটিপি)। ২০১৬ সালের মধ্যে, আল রাজির সম্পদের ৭০ শতাংশ এবং এর আয়ের ৫৫ থেকে ৬০ শতাংশ উপভোক্তা ব্যাংকিং থেকে উপার্জিত হয়েছিল, এবং কিংডমের বন্ধক বাজারে এই ব্যাংকের ১৮ শতাংশ অংশ রয়েছে।
বিতর্ক
১১ ই সেপ্টেম্বর, ২০০১- এ হামলার পরে আল রাজি ব্যাংক একাধিক মার্কিন মামলা-মোকদ্দমাতে অভিযোগের মুখোমুখি হয়েছিল, যার মধ্যে দাবি রয়েছে যে সন্ত্রাসবাদী সম্পর্কযুক্ত ব্যক্তি বা অলাভজনক সংস্থাগুলির জন্য আর্থিক আর্থিক লেনদেন সম্পন্ন করতে আল রাজি ব্যাংক ব্যবহার করা হয়েছিল। ভার্জিনিয়ায় অবস্থিত আল রাজি সম্পর্কিত অলাভজনক এবং ব্যবসায়িক উদ্যোগগুলি ২০০২ সালে মার্কিন যুক্তরাষ্ট্রে সন্ত্রাসবাদী অর্থায়ন কার্যক্রম ব্যাহত করার চেষ্টা করে মার্কিন আইনজীবী কর্তৃক অনুসন্ধান এবং জব্দ করা হয়েছিল। ২০০৫ সালের জানুয়ারিতে নিউইয়র্কের দক্ষিণ জেলা ইউএস জেলা আদালত ব্যাংকের বিরুদ্ধে সমস্ত দাবি খারিজ করে দেয়। আদালত বলেছিল: "বাদীরা তাদের এই সিদ্ধান্তকে সমর্থন করার জন্য সত্য উপস্থাপন করে না যে আল রাজি ব্যাংককে জানতে হবে যে বিবাদী দাতব্য ... ... সন্ত্রাসবাদকে সমর্থন করছে। । । । এমনকি আল রাজি ব্যাংকের বিরুদ্ধে সমস্ত অভিযোগকে সত্য হিসাবে স্বীকার করেও, বাদীরা এমন দাবি জানাতে ব্যর্থ হয়েছে যা তাদের ত্রাণ পাওয়ার অধিকারী করবে। " এই অভিযোগগুলি সত্ত্বেও, ৩০ শে জুন, ২০১৪, মার্কিন সুপ্রিম কোর্ট ব্যাংকের বিরুদ্ধে সমস্ত দাবির কুসংস্কার, পাশাপাশি সুলায়মান বিন আব্দুলাজিজ আল রাজি (ব্যাংকের প্রতিষ্ঠাতা ও প্রাক্তন চেয়ারম্যান) এবং আবদুল্লাহ বিন সুলেমানকে বরখাস্ত রেখে একটি আদেশ জারি করে। আল রাজি (ব্যাংকের চেয়ারম্যান এবং প্রাক্তন প্রধান নির্বাহী কর্মকর্তা) ১১ ই সেপ্টেম্বর, ২০০১ এর সন্ত্রাসবাদী হামলার সাথে সম্পর্কিত অন্যদের মধ্যে একজন ছিলো। সুপ্রিম কোর্টের আদেশটি ১১/১১ হামলার শিকার এবং বেঁচে থাকা ব্যক্তিদের দ্বারা ব্যাংক এবং এর কর্মকর্তাদের বিরুদ্ধে দাবির চূড়ান্ত কাছাকাছি এনেছিল।
২০০২ সালের মার্চ মাসে, অপারেশন গ্রিন কোয়েস্টের অংশ হিসাবে, মার্কিন যুক্তরাষ্ট্রে সন্ত্রাসীদের অর্থায়ন ব্যাহত করার একটি গোপন মার্কিন ট্রেজারি প্রচেষ্টা, মার্কিন আইন প্রয়োগকারী এজেন্টরা ভার্জিনিয়ায় ১৪ টি আন্তঃ বোনা ব্যবসায় এবং অলাভজনক প্রবেশ করেছিল এবং অনুসন্ধান করেছিল যা সার ফাউন্ডেশনের সাথে যুক্ত ছিল, একটি বেসরকারি দাতব্য সংস্থা ১৯৮৩ সালে ফাউন্ডেশন প্রতিষ্ঠা করে যে সুলায়মান বিন আব্দুলাজিজ আল রাজি এবং দু'জন আল রাজির পরিবারের সদস্যরা এর প্রাথমিক পরিচালনা পর্ষদে ছিলেন। আইন প্রয়োগকারী হলফনামায় বলা হয়েছে যে ভার্জিনিয়ায় ১০০ টিরও বেশি অলাভজনক ও ব্যবসায়িকতা "সাফা গ্রুপ" এর একটি অংশ ছিল, যা বিশ্বাস করা হয় যে "আইন প্রয়োগকারী কর্তৃপক্ষের কাছ থেকে আটকানোর জন্য অর্থ পাচারের কৌশলটিতে জড়িত ছিল" সন্ত্রাসীদের জন্য। ” পরবর্তী ২০০৬ সালের ফেডারেল গ্র্যান্ড জুরি সাবপোয়েনাসগুলি দেখায় যে আল রাজি ব্যাংক মার্চ ২০০২ এর অনুসন্ধানের বিষয়গুলির সাথে সরাসরি সম্পর্কিত ছিল না। এই বিষয়ে স্টাফ রিপোর্ট দ্বারা উদ্ধৃত মার্কিন আদালতের আপিলের চতুর্থ সার্কিটের সিদ্ধান্তটি সেই সমস্ত বিষয়গুলিতে জড়িত পরামর্শকে ইঙ্গিত করেছে যা কখনও কখনও ব্যাঙ্ক বা আল রাজি পরিবারের সদস্যদের প্রতিনিধিত্ব করেনি।
আল রাজি নামটি একটি ফাইলের মধ্যে শনাক্ত করা হয়েছিল যা আল কায়েদার কথিত মূল আর্থিক সহায়তার তালিকাভুক্ত ২০ জনের একটি হাতের লিখিত তালিকা প্রকাশ হয়েছিলো । এই তালিকা, একটি সিডি-রোমে স্ক্যান করা নথির একটি চিত্র, পাওয়া গেছে বেনোভ্যালেন্স ইন্টারন্যাশনাল ফাউন্ডেশনের বসনিয়ান অফিসগুলির অনুসন্ধানের সময়, সৌদি ভিত্তিক একটি বেসরকারী প্রতিষ্ঠান যাকে পরে ট্রেজারি ডিপার্টমেন্ট দ্বারা সন্ত্রাসী সংগঠন হিসাবে মনোনীত করা হয়েছিল। ফেডারেল কোর্ট ফাইলিং এবং দেওয়ানি মামলাগুলিতে ১১/১১ কমিশনের প্রতিবেদনে গোল্ডেন চেইন সম্পর্কে আলোচনা করা হয়েছিল, যদিও আল রাজির নামটির সুনির্দিষ্ট উল্লেখ করা হয়নি, ২০০৪ সালের প্রথমদিকে মিডিয়া রিপোর্টে দাবি করা হয়েছে যে আল কায়েদার তালিকায় আল রাজির নাম অন্তর্ভুক্ত ছিল ।
ওয়াল স্ট্রিট জার্নালের গ্লেন সিম্পসনের মতে, সিআইএ রিপোর্ট-এ বলা হয়েছে "আল রাজি পরিবারের সিনিয়র সদস্যরা দীর্ঘদিন ধরে ইসলামী চরমপন্থীদের সমর্থন করেছেন এবং তারা জানেন যে সন্ত্রাসীরা তাদের ব্যাংক ব্যবহার করে।" ২০০৩ সালে সিআইএর প্রতিবেদনে বলা হয়েছিল যে ২০০০ সালে আল রাজি ব্যাংক কুরিয়ারগুলি "ইন্দোনেশিয়ান বিদ্রোহী গোষ্ঠী কমপাককে অস্ত্র ক্রয় এবং বোমা তৈরির কার্যক্রমের জন্য অর্থ সরবরাহ করেছিল।"  আল রাজি ব্যাংক ২০০৪ সালে ওয়াল স্ট্রিট জার্নালের বিরুদ্ধে ২০০২ সালের একটি নিবন্ধের জন্য একটি মানহানির মামলা দায়ের করেছিল যাতে সন্ত্রাসী উদ্বেগের কারণে সৌদি আরব কীভাবে বেশ কয়েকটি অ্যাকাউন্ট পর্যবেক্ষণ করছে সে সম্পর্কে লিখেছিল। মামলা২০০৪ সালে নিষ্পত্তি হয়েছিল এবং ওয়াল স্ট্রিট জার্নালের ক্ষতিপূরণ দেওয়ার প্রয়োজন হয়নি। ডব্লিউএসজে ব্যাংকের প্রধান নির্বাহীর কাছ থেকে একটি চিঠিও প্রকাশ করেছে এবং তার নিজস্ব বক্তব্যও প্রকাশ করেছে যে পত্রিকাটিতে বলা হয়েছে "[আল রাজি ব্যাংক] সন্ত্রাসবাদী কার্যকলাপকে সমর্থন করেছিল, বা সন্ত্রাসবাদের অর্থায়নে জড়িত ছিল" এমন একটি অভিযোগের ইঙ্গিত দেওয়া আদৌ ঠিক হয়নি।  "
আবদুল্লাহিজ আল ওমারি সহ ১১/১১-এর সন্ত্রাসী হামলায় ছিনতাইকারীদের মধ্যে তিনজন আল রাজেহি ব্যাংকের মাধ্যমে ব্যাংকিং পরিষেবা ব্যবহার করেছিলেন বলে জানা গেছে। এসব অভিযোগের জবাবে আল রাজি ব্যাংক সন্ত্রাসবাদের নিন্দা করে এবং সন্ত্রাসীদের অর্থায়নে কোনও অংশ অস্বীকার করে।
কেঁচো খুঁড়তে কেউটে
কেঁচো খুঁড়তে কেউটে ১৯৯৫ সালের বাংলা একশনধর্মী চলচ্চিত্র যার পরিচালক ও প্রযোজক চিরঞ্জিত চক্রবর্তী। এই ছবিটির সঙ্গীত পরিচালক হলেন অনুপম দত্ত।
কাহিনী
বড়োলোক দাদুর একমাত্র নাতনি পরমা। তার বাবা ও মায়ের দুর্ঘটনায় মৃত্যুর পরে সে দাদুর কাছেই মানুষ। দাদু মারা যাওয়ার আগে একটি উইল করে যান যে পরমা প্রতি মাসে মাসোহারা পাবে পাঁচশো টাকা করে যতদিন না সে বিয়ে করে। পরমা উছসৃঙ্খল অবাধ্য ও জেদী মেয়ে হওয়ার জন্য এই ব্যবস্থা। সে কিছুতেই এই নিয়ম মেনে নিতে পারেনা। সম্পত্তির লোভে সে একজন ব্যক্তিকে বিবাহ করে এই শর্তে যে বিয়ের একমাস পরেই বিচ্ছেদ করতে হবে যাতে তার হাতে সম্পত্তি চলে আসে। তাদের বাড়ির চাকরের পুত্র আনন্দকে সে বেছে নেয় বিয়ে করার জন্যে। বিয়ের পরে আন্নদের সাথে তার তুমুল অশান্তি হয়। আর তাদের কারখানার ম্যানেজার নেপাল তাকে ইন্ধন যোগায়। নেপাল অসত ও দুষ্টচরিত্রের লোক। পরমার বিশ্বাসকে কাজে লাগিয়ে নেপাল যখন তাকে বিপদে ফেলতে চায় আনন্দ এসে উদ্ধার করে পরমাকে।
পুলিনবিহারী দাস
পুলিনবিহারী দাস (২৪জানুয়ারি, ১৮৭৭ - ১৭ আগস্ট, ১৯৪৯) ব্রিটিশবিরোধী আন্দোলনের অন্যতম বিখ্যাত বিপ্লবী ছিলেন। তিনি ছিলেন ঢাকা অনুশীলন সমিতির প্রতিষ্ঠাতা।
প্রারম্ভিক জীবন
১৮৭৭ সালে বর্তমান শরীয়তপুর জেলার নড়িয়া উপজেলার লনসিং গ্রামের শিক্ষিত স্বছল মধ্যবিত্ত দাস পরিবারে নব কুমার দাসের পুত্ররূপে ভূমিষ্ঠ হয়েছিলেন পুলিন বিহারী দাস । পারিবারিক বেশ কিছু জমি জমা থাকা সত্ত্বেও তাদের পরিবারের পুরুষ সদস্যরা চাকুরীজীবী ছিলেন। তার পিতা ছিলেন  মাদারিপুর মহকুমার সাব ডিভিসনাল কোর্টের উকিল এবং তার খুল্লতাতরা ছিলেন যথাক্রমে একজন ডেপুটি ম্যাজিস্ট্রেট ও মুন্সেফ। ১৮৯৪ সালে ফরিদপুর জেলা স্কুল থেকে এন্ট্রান্স পরীক্ষায় সসম্মানে উত্তীর্ণ হওয়ার হওয়ার পর ঢাকা কলেজে ভর্তি হন এবং সেখানে শিক্ষাগ্রহণ কালেই তিনি ঐ কলেজের গবেষণাগারের সাহায্যকারী তথা ব্যবহারিক শিক্ষক হিসাবে কাজ করতে থাকেন। বাল্যকাল থেকেই পুলীনবিহারির শরীরচর্চার দিকে ছিল প্রবল ঝোঁক এবং বাস্তবিক তিনি একজন দক্ষ লাঠিয়ালও ছিলেন। কলকাতায় সরলা দেবীর আখড়ার সাফল্য দেখে তিনি ঢাকায় টিকাটুলিতে ১৯০৩ সালে একটি নিজস্ব আখড়া চালু করেন। ১৯০৫ সালে তৎকালীন বিখ্যাত লাঠিয়াল মুর্তাজার কাছ থেকে  লাঠিখেলা ও অসিক্রীড়ার কৌশলও রপ্ত করেছিলেন তিনি।
কর্মজীবন
নতুন সৃষ্ট দুই রাজ্য, পূর্ববঙ্গ ও আসামে ১৯০৬ সালের সেপ্টেম্বর মাসে বিপিন চন্দ্র পাল ও প্রমথ নাথ মিত্রের সফর পুলিন বিহারির ভাগ্যের চাকা ঘুরিয়ে দিয়েছিল। বিদেশী শাসন শৃঙ্খল থেকে ভারতমাতার মুক্তির জন্য প্রমথ নাথের উদাত্ত আহ্বানে সাড়া দিয়ে পুলিনবিহারী দাস এগিয়ে আসেন এবং তার উপর ঢাকায় অনুশীলন সমিতির প্রতিষ্ঠার ভার বর্তায় । অবশেষে সেই বছরেরই অক্টোবর মাসে ৮০ জন যুবকবৃন্দ নিয়ে অধুনা বাংলাদেশের ঢাকায় তিনি প্রতিষ্ঠা করলেন অনুশীলন সমিতির। তিনি খুব ভালো সংগঠক ছিলেন আর তাই ওনার সাংগঠনিক দক্ষতার গুণে ঐ রাজ্যে অনুশীলন সমিতির পাঁচ শতাধিক শাখাও স্থাপিত হয়। এরপর তিনি সেই ঢাকায় প্রতিষ্ঠা করলেন ‘ন্যাশানাল স্কুল’ কিন্তু আদতে ওটি ছিল সশস্ত্র বিপ্লবী দল তৈরির একটা প্রশিক্ষণ কেন্দ্র। এইখানে প্রথমে ছাত্রদের লাঠি খেলা এবং কাঠের তরোয়ালের মাধ্যমে প্রশিক্ষণ দেওয়া হত। তারপর তাদের ছোরা ও একদম শেষে পিস্তল ও রিভলভারের সাহায্যে প্রশিক্ষণের মাধ্যমে তাদের সশস্ত্র বিপ্লবের জন্য তৈরি করা হতো।
ঢাকার পূর্বতন ডিসট্রিক্ট ম্যাজিস্ট্রেট বাসিল কপ্লেস্টন অ্যালেনকে সরানোর এক জবরদস্ত পরিকল্পনা করেছিলেন তিনি। ১৯০৭ সালের ২৩শে ডিসেম্বর অ্যালেন যখন ইংল্যান্ডে ফেরার উদ্দেশে গোয়ালন্দ স্টেশনে পৌঁছলেন ,তখন তাকে লক্ষ্য করে গুলি ছোঁড়া হলে তিনি একটুর জন্য বেঁচে গিয়েছিলেন। এর কিছু দিন পরেই চারশত জন দাঙ্গাবাজ মুসলিম হিন্দু বিরোধী ধ্বনি দিতে দিতে পুলিন বিহারীর বাড়িতে আক্রমণ করলে তিনি মাত্র কয়েকজন সঙ্গীদের নিয়ে সাহসিকতার সাথে ঐ দাঙ্গাবাজদের মোকাবিলা করেন। ১৯০৮-এর গোড়ার দিকে পুলিন বিহারী দাস বাহ্রা ডাকাতি সংগঠিত করেন। দিনের আলোতে ঢাকা জেলার অধীনস্থ নবাবগঞ্জ থানার অন্তর্গত বরার জমিদার বাড়িতে একদল বিপ্লবীদের সাথে নিয়ে এক রোমাঞ্চকর ডাকাতি করেন এবং সেই লুণ্ঠিত অর্থ অস্ত্রশস্ত্র, গোলা বারুদ কেনার কাজে ব্যয়িত করেন। সেই বছরেই ওনাকে ভূপেশ চন্দ্র নাগ, শ্যাম সুন্দর চক্রবর্তী, কৃষ্ণ কুমার মিত্র, সুবোধ মল্লিক, অশ্বিনী দত্ত সহযোগে গ্রেপ্তার করা হয় এবং মন্টোগোমারি কারাগারে নিক্ষিপ্ত করা হয় কিন্তু শত অত্যাচার, শত নিষ্পেষণ তার বিপ্লবী সত্তাকে অবদমিত করে রাখতে পারেনি। ১৯১০ খ্রিষ্টাব্দে জেলের অন্ধকার কুঠুরি থেকে বেরিয়ে আসার পর আবার তার বৈপ্লবিক কর্মকাণ্ড শুরু হয়। এই সময়েই অনুশীলন সমিতির ঢাকা দল কলকাতা শাখাটিকে পরিচালনা করতে থাকে। যদিও প্রমথনাথ মিত্রের মৃত্যুর পর এই দুটি দল পৃথক হয়ে যায়।
আন্দামান জেল
১৯১০ সালের জুলাই মাসে ৪৬জন বিপ্লবী সহযোগে পুলিন বিহারী দাশকে ঢাকা ষড়যন্ত্রের অভিযোগে গ্রেপ্তার করা হয়। পরে আরও ৪৪ জনকে গ্রেপ্তার করা হয়েছিল। বিচারে পুলিনবাবুকে যাবজ্জীবন কারাদণ্ড দেওয়া এবং সেলুলার জেল-এ স্থানান্তর করা হয় যেখানে হেমচন্দ্র দাস, বারীন্দ্রকুমার ঘোষ, বিনায়ক সাভারকর-এর মত বিখ্যাত বিপ্লবীদের সান্নিধ্যে তিনি আসেন। তিনি এবং ত্রৈলোক্যনাথ চক্রবর্তী উভয়েই ছিলেন অনুশীলন সমিতির প্রথম যুগের নেতা যারা সেলুলার জেলে বন্দি ছিলেন। ১৯১৮ সালে পুলিনের সাজা কিছুটা কমে এবং তাকে বাড়িতে নজরবন্দী করে রাখা হয় এবং ১৯১৯ সালে তাকে পুরিপুরিভাবে মুক্তি দেওয়া হয় এবং মুক্তি পাওয়ার পর সমিতির কাজে আত্মনিয়োগ করার চেষ্টা করেন কিন্তু তখন তার সেই সংগঠনকে সরকার নিষিদ্ধ করার ফলে তার সদস্যরা এখানে ওখানে ছড়িয়ে পড়েন। এরপর নাগপুর ও পরে কলকাতায় কংগ্রেস অধিবেশনে অবশিষ্ট বিপ্লবীরা মোহনদাস করমচাঁদ গান্ধীর আদর্শে অনুপ্রাণিত হয়ে অসহযোগ আন্দোলনে ঝাঁপিয়ে পড়েন কিন্তু পুলিন বিহারী দাস কখনও মোহনদাসের আদর্শের সাথে আপোস করতে চাননি এবং তাকে তার নেতা বলে মানতে পারেননি। সেই সময় তার সমিতির নিষিদ্ধকরণ হওয়ার ফলে ১৯২০ সালে ভারত সেবক সঙ্ঘ নামে আর একটি দল গঠন করেন। এরপর ব্যারিস্টার এস.আর.দাসের পৃষ্ঠপোষকতায় ‘হক কথা’ এবং ‘স্বরাজ’ নামে দুটি সাময়িক পত্রিকা প্রকাশ করেন এবং সেখানে গান্ধীর অহিংস আন্দোলনের সমালোচনা করেন। সমিতির কাজ গোপনে চললেও সমিতির সাথে তার বিরোধ এরপর প্রকাশ্যে চলে আসে। এরপর সমিতির সাথে তিনি সমস্ত সম্পর্ক ছিন্ন করে দেন এবং   ভারত সেবক সঙ্ঘকে ভেঙ্গে দিয়ে ১৯২২ সালে সক্রিয় রাজনীতি থেকে অবসর নেন। ১৯২৮ সালে কলকাতার মেছুয়া বাজারে বঙ্গীয় ব্যয়াম সমিতি প্রতিষ্ঠা করেন। এটা ছিল শারীরিক প্রশিক্ষণের একটি কেন্দ্র এবং  কার্যত: একটি আখড়া যেখানে যুবকদের লাঠি চালনা, তলোয়ার চালনা ও কুস্তি শেখানো হত।
শেষ জীবন
তিনি বিবাহিত ছিলেন এবং তার তিন পুত্র এবং দুই কন্যা ছিল। পরবর্তীকালে এক যোগীর সংস্পর্শে আসেন এবং তার মধ্যে ত্যাগের বাসনা জাগ্রত হয়। এরপর ১৯৪৯ সালের ১৭ই অগাস্ট ৭২ বৎসর বয়সে তার এই সুদীর্ঘ কর্মবহুল জীবনে ছেদ পরে। ১৯২৮ সালে থেকে ২০০৫ পর্যন্ত পুলীন বাবুর দ্বিতীয় পুত্র সৌরেন্দ্রর তত্ত্বাবধানে সেই বঙ্গীয় ব্যয়াম সমিতি সাফল্যের সাথে পরিচালিত হয়েছিল। বর্তমানে ওনার নাতিদ্বয় বিশ্বরঞ্জন ও মনীশরঞ্জন পুলীন বিহারি দাসের আদর্শকে পুনঃপ্রতিষ্ঠার লক্ষ্যে সরকারের কাছে সাহায্যপ্রার্থী হয়েছেন। সেই সময়ে স্বামী সত্যানন্দ গিরি এবং তার বন্ধুগণ তার বাড়ির কাছেই একটি স্থানে মিলিত হতেন এবং সৎসঙ্গ করতেন ।
সম্মাননা
কলকাতা বিশ্ববিদ্যালয় তার সম্মানে পুলিন বিহারী দাস স্মৃতি পদক নামে একটি পদক প্রচলন করেছে।
দুর্গাপুর স্থলবন্দর
দুর্গাপুর স্থলবন্দর হল পূর্ব ভারতের প্রথম ও একমাত্র স্থলবন্দর। পশ্চিমবঙ্গে হলদিয়া বন্দর ও কলকাতা বন্দরের মাধ্যমে জাহাজে বহু পণ্য যাতায়াত করে। ওই দুই বন্দরের উপরে চাপ কমাতেই ২০০৬ সালের মে মাসে দুর্গাপুরের বাঁশকোপায় স্থলবন্দর গড়ে তোলা হয়। বন্দরটির বছরে কন্টেইনার পরিবহন ক্ষমতা ৬০,০০০ টি।
দুর্গাপুর স্থলবন্দর ব্যবহার করে ঝাড়খন্ড, বিহার, পশ্চিমবঙ্গ, ওড়িশাসহ উত্তর-পূর্ব ভারতের পণ্য কন্টেইনারজাত করে অভিবাসন ও শুল্কের ছাড়পত্র নিয়ে সরাসরি কলকাতা বন্দর ও হলদিয়া বন্দর ব্যবহার করে বিদেশে পাঠানো হয়। এছাড়া এই বন্দর থেকে পণ্য বাংলাদেশ পাঠানো হয় পেট্রাপোল স্থলবন্দর মাধ্যে। এতে ২-৩ দিন সময় বাঁচে।
বাঁশকোপায় প্রায় পাঁচ হেক্টর এলাকা জুড়ে গড়া হয়েছে স্থলবন্দরটি। রয়েছে পর্যাপ্ত আয়তনের গুদাম। কনটেনার ওজন করা থেকে শুল্ক নেওয়া বা শুল্ক দফতরের ছাড়পত্র দেওয়ার মতো নানা ব্যবস্থা আছে। ফাঁকা কনটেনার রাখার জন্য আলাদা গুদাম, কনটেনার সারাইয়ের সুবিধাও রয়েছে। নিরাপত্তার দায়িত্বে পেশাদার রক্ষীরা আছেন। ২৪ ঘণ্টা নজরদারির জন্য রয়েছে সিসিটিভি। কর্মীর সংখ্যা শ’দুয়েক। ২০১১ সালে ভারতীয় রেলের অধীন কনটেনার কর্পোরেশন অফ ইন্ডিয়া-র সঙ্গে যৌথ উদ্যোগে রেল যোগাযোগও গড়ে তোলা হয়।
মুনামচেরি মিশাল
মুনামচেরি মিশাল (জন্মঃ ১৮ মে ১৯৮৩) একজন ওমানি ক্রিকেটার । তিনি ২০১৯ সালের ১৯ ই ফেব্রুয়ারি ওমান ফোরস্কোয়ার সিরিজ এ অংশগ্রহন করে স্কটল্যান্ডের বিপক্ষে ওমানের হয়ে প্রথম লিস্ট এ ক্রিকেটে নাম লেখান। তার লিস্ট এ অভিষেকের আগে, ওমানের স্কোয়াডে নাম ঘোষণা করা হয়েছিল ২০১৮ এসিসি উদীয়মান টিমস এশিয়া কাপ টুর্নামেন্টের জন্য। ২০১৯ সালের মার্চ মাসে নামিবিয়ায় আইসিসি ওয়ার্ল্ড ক্রিকেট লিগ বিভাগ দুটি টুর্নামেন্টের জন্য ওমানের দলে জায়গা পেয়েছিলেন তিনি।
রেজিন ভেলাস্কেজ
রেজিনা এনকার্নাসিয়ন আনসং ভেলাস্কেজ, (জন্ম: ২২ এপ্রিল, ১৯৭০) হলেন একজন ফিলিপিনো গায়িকা, অভিনেত্রী এবং রেকর্ড প্রযোজক। তিনি তার স্টেজ নাম রেজিন ভেলাস্কেজ-এর জন্য অধিক পরিচিত। ১৯৮০-এর দশকে তিনি "আং বাগং কামপাইয়ন" এবং ১৯৮৯ সালে এশিয়া প্যাসিফিক সিঙ্গিং কনটেস্ট উভয় প্রতিযোগিতা জয়লাভ করে সকলের মাঝে অধিক জনপ্রিয়তা অর্জন করেন; উক্ত প্রতিযোগিতায় তিনি ফিলিপাইন দেশের প্রতিনিধিত্ব করেছিলেন। ভেলাস্কেজ তার নিজের নামে তার প্রথম অ্যালবাম প্রকাশ করেন, সেই অ্যালবাম থেকে "কুং মীবাবলিক কো লং" গানটির মাধ্যমে তিনি খ্যাতি অর্জন করেন। উক্ত অ্যালবামটি ফিলিপাইনের তৎকালীন দুটি সেরা একক সংগীত অ্যালবামে পরিণত হয় এবং এটি বাণিজ্যিকভাবে সফল অ্যালবামগুলোর মধ্যে একটি হয়ে উঠে, যা তাকে একজন সক্ষম "ওপিএম শিল্পী" হিসেবে প্রতিষ্ঠালাভ করতে সাহায্য করেছে।
রেজিন ভেলাস্কেজ ১৯৯৪ সালে পলিগ্রাম রেকর্ডসের সঙ্গে একটি রেকর্ডিং চুক্তি স্বাক্ষর করেন এবং পরবর্তীতে "লিসেন উইথআউট প্রিজাস্টিস"-এর প্রকাশের মাধ্যমে দক্ষিণ পূর্ব এবং পূর্ব এশীয় অঞ্চলের একজন ভবিষ্যৎ শিল্পী হিসাবে আত্মপ্রকাশ করেন। অ্যালবামটি তার গাওয়া উক্ত অঞ্চলের মধ্যে শ্রেষ্ঠ বিক্রিত অ্যালবাম হিসেবে পরিণত হয়। ১৯৯০-এর দশকে তার সবচেয়ে সফল একক সংগীত ভিডিও এবং তার সাথে আরেকটি সঙ্গতিপূর্ণ সংগীত ভিডিও প্রকাশ করেন যেটি পরবর্তীতে এমটিভি এশিয়া দ্বারা "দশকের সেরা ভিডিও" হিসেবে ভূষিত হয়। ১৯৯৭ সালে পলিগ্রাম রেকর্ডসের সাথে তার বিচ্ছেদের পর, রেজিন ভেলাস্কেজের মধ্যে তার সঙ্গীত এবং পাবলিক ইমেজের জন্য সৃজনশীল নিয়ন্ত্রণের অভাব উদ্ধৃত হয়। অতঃপর পরের বছর রেজিন ভেলাস্কেজ ভিভা রেকর্ডসের সঙ্গে একটি রেকর্ড চুক্তি স্বাক্ষর করেন। ফিলিপাইনে তার সঙ্গীত কর্মজীবন পুনরায় শুরু করার সিদ্ধান্ত গ্রহণ করার পর, তিনি "আর২কে" (১৯৯৯)-এর একজন নির্বাহী প্রযোজক হওয়ার মাধ্যমে সৃজনশীল স্বাধীনতা অর্জন করেন। এই অ্যালবামটি ফিলিপাইনে একজন নারী শিল্পীর বিক্রিত সেরা অ্যালবাম এবং ১৯৯৯ থেকে ২০০০ সালের মধ্যে তার অঞ্চলের জন্য সেরা বিক্রিত স্থানীয় অ্যালবামে পরিণত হয়।
ওবায়দুল্লাহ (ক্বারী)
ক্বারী ওবায়দুল্লাহ বাংলাদেশি একজন উপস্থাপক, ক্বারী ও ইসলামি ব্যক্তিত্ব ছিলেন। তিনি ১৯৭০-৮০ দশকে মুসলিম বিশ্বের শ্রেষ্ঠ চারজন ক্বারীর মধ্যে অন্যতম ছিলেন। তিনি বাংলাদেশ বেতার ও বাংলাদেশ টেলিভিশনের একজন নিয়মিত ক্বারী ছিলেন। তিনি ঐতিহাসিক চকবাজার শাহী জামে মসজিদে ১৯৬২ সাল থেকে ২০০৬ সাল পর্যন্ত খতিবের দায়িত্ব পালন করেছেন। তার রেকর্ড করা আজান প্রতিদিন বাংলাদেশের সরকারি প্রচার মাধ্যম বাংলাদেশ বেতার, বিটিভি ও বিটিভি ওয়ার্ল্ডে প্রচারিত করে। এছাড়াও তিনি জাতীয় সংসদ অধিবেশনে কুরআন তিলাওয়াত করতেন।  তিনি প্রেসিডেন্ট জিয়াউর রহমানের শিক্ষক ছিলেন। তাকে নিয়ে সৌদি আরবের রিয়াদ শহরে কুরআন ফাউন্ডেশন কমিটি গঠন করা হয়েছে।
কর্মজীবন
লালবাগ কওমি মাদ্রাসা পড়া শেষ করে, ১৯৬২ সালে তিনি এখানেই বুখারী শরীফ পড়ানোর শিক্ষক হিসাবে নিয়োগ লাভ করেন। ১৯৬২ সালে তিনি নাজিমুদ্দিন রোডে অবস্থিত তৎকালীন পাকিস্তান রেডিওতে প্রথমবার কুরআন তেলাওয়াত করেন। তিনি বাংলাদেশের প্রথম জাতীয় সংসদ অধিবেশনেও উদ্বোধনী কুরআন তিলাওয়াত করেছেন। তার রেকর্ড করা আজানের ধ্বনি বাংলাদেশের সরকারি ও বেসরকারি টেলিভিশনে প্রতিদিন প্রচারিত হয়। তিনি ১৯৬৫ সাল থেকে ২০০৯ সাল নবম জাতীয় সংসদ অধিবেশন পর্যন্ত সংসদ অধিবেশনগুলোতে তিনি উদ্বোধনী কুরআন তিলাওয়াত করেছেন। শেখ মুজিবুর রহমান মাঝে মাঝে চকবাজার শাহী জামে মসজিদে গিয়ে তার পিছে নামাজ আদায় করেছেন।
তিনি কুরআন তিলাওয়াতে একজন দক্ষ ব্যক্তি ছিলেন। তিনি তিনি সৌদি আরব, বাহরাইন, কাতার, সিঙ্গাপুর, দুবাই, লিবিয়াসহ বিভিন্ন দেশের আন্তর্জাতিক কুরআন তিলাওয়াত প্রতিযোগিতায় অংশগ্রহণ করেছেন এবং পুরস্কার লাভ করেছেন। সৌদি সরকার প্রধান ফয়সাল ও খালেদ তাকে দুইবার ক্বারী সম্মাননা প্রদান করেন।
মৃত্যু
তিনি ২০০৬ সালে বার্ধক্যজনি কারণে অসুস্থ হয়ে পরেন। তিনি শেষ জীবন ঢাকার কামরাঙ্গীর চরের এলাকায় কাটিয়েছেন, অবশেষে ২০১৬ সালের ২১ ডিসেম্বর ইন্তেকাল করেন। মৃত্যুর সময় তার বয়স ছিলো ৭২ বছর। তিনি স্ত্রী, ২ ছেলে, ৬ মেয়ে রেখে মৃত্যুবরন করেন। তাকে বায়তুল মোকাররম জাতীয় মসজিদ মাঠে দাফন করা হয়।
পেন্টহাউস টিভি
পেন্টহাউস টিভি হল একটি মার্কিন প্রিমিয়াম প্রাপ্তবয়স্ক বিনোদন টেলিভিশন চ্যানেল, যা স্পষ্ট প্রাপ্তবয়স্ক সামগ্রী, প্রাথমিকভাবে হার্ডকোর পর্নোগ্রাফিক চলচ্চিত্র এবং মূলধারার সাক্ষাৎকার নিয়ে গঠিত। চ্যানেলের নামটি পুরুষদের ম্যাগাজিন পেন্টহাউস থেকে লাইসেন্সপ্রাপ্ত। চ্যানেলটি পেন্টহাউস মিডিয়ার মালিকানাধীন এবং নিউ ফ্রন্টিয়ার মিডিয়ার দ্য ইরোটিক নেটওয়ার্ক দ্বারা বিতরণ করা হয়েছে। ২০০৭ সালের ডিসেম্বরে চালু করা হয়েছিল, এটি মূলত শুধুমাত্র একটি পে-পার-ভিউ চ্যানেল এবং ভিডিও অন ডিমান্ড পরিষেবা হিসাবে উপলব্ধ ছিল, কিন্তু ২০১১ সালের মাঝামাঝি থেকে এটি হাই ডেফিনেশন চ্যানেল নিয়ে আসে এবং মাসিক পরিষেবা হিসাবে উপলব্ধ ছিল (কিন্তু থ্রিডিটিভি সংস্করণ প্রযুক্তি গ্রহণ না করায় অবশেষে পরিত্যক্ত হয়েছিল)।
গন্ধমরুয়া স্কুল অ্যান্ড কলেজ
গন্ধমরুয়া স্কুল অ্যান্ড কলেজ লালমনিরহাট জেলার আদিতমারী থানার অন্তর্গত দুর্গাপুর ইউনিয়নে অবস্থিত। এর ইআইআইএন নম্বর ১২২৭২৫।
ইতিহাস
গন্ধমরুয়া স্কুল অ্যান্ড কলেজ ১৯৬৩ খ্রিস্টাব্দে প্রতিষ্ঠিত হয়। এই শিক্ষা প্রতিষ্ঠানটি ২০১৩ সালে ৫০ বছরপূর্তি উপলক্ষে সুবর্ণ জয়ন্তী উদ্‌যাপন করে।
অবস্থান
এটি লালমনিরহাট জেলার আদিতমারী থানার দুর্গাপুর ইউনিয়নের দুর্গাপুর রোড-গন্ধমরুয়া নামক গ্রামে অবস্থিত। বিদ্যালয়ের শিক্ষক ও ছাত্রদের নামাজ আদায় করার জন্য বিদ্যালয় সংলগ্ন একটি মসজিদ রয়েছে।
বিশাল আদিত্য সিং
বিশাল আদিত্য সিং (विशाल आदित्य सिंह; জন্ম: ২৫ জানুরি ১৯৮৮) হলেন একজন ভারতীয় টেলিভিশন অভিনেতা, যিনি সম্প্রতি স্টার প্লাসে প্রচারিত কুলফি কুমার বাজেওয়ালা ধারাবাহিকে "তেভার সিং" চরিত্রে অভিনয় করেছেন। এছাড়াও তিনি নাচ বলিয়ে ৯ এবং বিগ বস ১৩-এ প্রতিযোগিতা করেছেন।
প্রারম্ভিক জীবন
বিশাল ভারতের বিহারের আরায় জন্মগ্রহণ করেছেন। তিনি জেলা এবং রাজ্য পর্যায়ের একজন অ্যাথলেট ছিলেন।
পেশা
বিশাল ২০১১ সালে শশাঙ্কের চন্দ্রগুপ্ত মৌর্য্য-এ অভিনয়ের মাধ্যমে টেলিভিশনের পর্দায় আত্মপ্রকাশ করেছিলেন। ২০১২ থেকে ২০১৩ সাল পর্যন্ত তিনি সসুরাল সিমর কা ধারাবাহিকে অভিনয় করেছেন। অতঃপর ২০১৫ থেকে ২০১৬ পর্যন্ত তিনি বেগুসারাই-এ শিবাঙ্গী যোশীর বিপরীতে লখন ঠাকুর/শক্তি ঠাকুর চরিত্রে অভিনয় করেছেন। ২০১৭ থেকে ২০১৮ পর্যন্ত, তিনি মধুরিমা তুলির বিপরীতে চন্দ্রকান্তে বীরেন্দ্র প্রতাপ সিং চরিত্রে অভিনয় করেছিলেন।
২০১৮ সালে, তিনি কুলফি কুমার বাজেওয়ালায় তেভর সিংয়ের চরিত্রে অভিনয় করেছেন। ২০১৯ সালে, স্টার প্লাসে প্রচারিত জনপ্রিয় নৃত্যানুষ্ঠান নাচ বলিয়ে ৯ মধুরিমা তুলি র সাথে অংশগ্রহণ করেছিলেন, যেখানে তিনি ৩য় স্থান অর্জন করেছেন। অতঃপর তিনি বিগ বস ১৩-এ অংশ নিয়েছিলেন।
পরিণীতা (১৯৬৯-এর চলচ্চিত্র)
পরিণীতা ১৯৬৯ সালে মুক্তিপ্রাপ্ত ভারতীয় বাংলা ভাষার নাট্য চলচ্চিত্র। ছবিটি নির্মাণ করেন অজয় কর। শরৎচন্দ্র চট্টোপাধ্যায় রচিত ১৯১৪ সালের গল্প অবলম্বনে ছবিটির চিত্রনাট্য লিখেছেন পার্থ প্রতিম চৌধুরী ও সংলাপ লিখেছেন সলিল সেন। এতে প্রধান চরিত্রে অভিনয় করেছেন মৌসুমী চট্টোপাধ্যায়, সৌমিত্র চট্টোপাধ্যায়, ও সমিত ভঞ্জ।
সঙ্গীত
পরিণীতা চলচ্চিত্রের গানের সুর ও সঙ্গীত পরিচালনা করেছেন হেমন্ত মুখোপাধ্যায়। গানের কথা লিখেছেন প্রণব রায় ও অতুল প্রসাদ সেন।
নাম সার্ভার
ডোমেইন নেম সার্ভার
ইন্টারনেট দুটি প্রধান নামস্থান বজায় রাখে: ডোমেইন নাম শ্রেণিবিন্যাস এবং আইপি ঠিকানা সিস্টেম। ডোমেইন নেম সিস্টেম ডোমেইন নেমস্পেস রক্ষণাবেক্ষণ করে এবং এই দুটি নেমস্পেসের মধ্যে অনুবাদ পরিষেবা প্রদান করে। ইন্টারনেট নাম সার্ভারগুলি ডোমেইন নাম সিস্টেম বাস্তবায়ন করে। ডোমেইন নেম সিস্টেমের শীর্ষ শ্রেণিবিন্যাসটি ইন্টারনেট কর্পোরেশন ফর অ্যাসাইনড নেমস অ্যান্ড নাম্বারস (আইসিএএনএন) দ্বারা প্রতিনিধিত্বকারী রুট নেম সার্ভার দ্বারা পরিবেশন করা হয়।
বিলাল এল খানুস
বিলাল এল খানুস (بلال الخنوس; জন্ম ১০ মে ২০০৪) একজন পেশাদার ফুটবলার যিনি রয়্যাল রেসিং ক্লাব খেংক ও মরক্কো জাতীয় ফুটবল দল-এর হয়ে খেলেন।
ক্লাব ফুটবল
রয়্যাল রেসিং ক্লাব খেংক-এ যাওয়ার আগে এল খানুস রয়্যাল স্পোর্টিং ক্লাব আন্ডারলেখট থেকে একজন যুবক প্রতিভা হিসেবে পরিচিতি পান। ২৪ জুলাই ২০২০-এ তিনি তার প্রথম পেশাদার চুক্তিতে স্বাক্ষর করেন। ২১ মে ২০২২-এ রয়্যাল ফুটবল ক্লাব মেখেলেন-এর বিপক্ষে তার লিগে অভিষেক হয়।
আন্তর্জাতিক ফুটবল
১০ নভেম্বর ২০২২-এ, ২০২২ ফিফা বিশ্বকাপ প্রতিযোগিতায় তিনি মরক্কো দলে অংশ পান।
অ্যামেরিকান ভিশনস
'অ্যামেরিকান ভিশনস: দা এপিক হিস্ট্রি অফ আর্ট ইন আমেরিকা' (American Visions: The Epic History of Art in America) হল শিল্প সমালোচক রবার্ট হিউজ কর্তৃক ১৯৯৭ সালে রচিত একটি বই। বইটিকে উপজীব্য করে পরবর্তীতে ছয় খণ্ডের ডকুমেন্টারি সিরিজ তৈরি করা হয়।
পাঠোত্তর অভ্যর্থনা
কিরকাস রিভিউ বইটি সম্পর্কে তারকাযুক্ত প্রতিক্রিয়া জানিয়ে একে "মার্কিন শিল্পকলার অসাধারণ সুখপাঠ্য আকরগ্রন্থ" বলে আখ্যায়িত করে লিখেছে, "বিগত তিন শতাব্দীর শিল্পকলা এবং শিল্পরীতি বিষয়ে তার (লেখকের) পর্যালোচনা উৎকৃষ্টরূপে জীবন্ত, বিস্তৃত এবং কৌতূহল-জাগানিয়া (যদিও শিল্পকলার সাম্প্রতিক প্রবণতা বিষয়ে তিনি খানিকটা রূঢ়) এবং চূড়ান্তভাবে তার মন্দগ্রাহী দৃষ্টি প্রকাশিত হয়েছে অত্যন্ত স্পষ্টভাষণের সাথে। সুদৃঢ় কর্মশক্তি এবং তেজস্বী অভিযানসূচক বইটি একইসাথে সারগর্ভ এবং আলোকজ্জ্বল।"
পাবলিশার্স উইকলি জানায়, "কেবল নিজের বিষয় বা এর কাঙ্ক্ষিত দর্শককে আমোদ দেয়ার জন্য কোনো হালকা, বোধহীন জরিপ নয়; হিউজ বইটি লিখেছেন রাজনৈতিক ঠাটবিমুখী সমালোচকের তাচ্ছিল্যে, শিল্পকলার প্রায়োগিক গুরুত্ব সম্বন্ধে ঐতিহ্যবাদীর দৃষ্টিতে এবং কথিত অতীন্দ্রিয়বাদী জালিয়াতির বাস্তববাদী জবাব দিয়ে"। তারা মনে করে "বইটিতে সমসময়ের বর্ণনা হতাশাজনকভাবে মামুলি", শেষ করে এই বলে, "মার্কিন শিল্পকলার এই গতিময়, বুদ্ধিদীপ্ত এবং তীব্রভাবে স্বমত-আসক্ত বয়ান নিতান্তই বিপরীতমনস্ক পাঠককেও দারুণভাবে আকৃষ্ট করবে, অন্তত ঘৃণা করতে!"
দ্য নিউইয়র্ক টাইমস এর প্রতিক্রিয়ায় একে "মার্কিন শিল্পকলার আদ্যন্ত প্রয়োজনীয়, সুন্দর, উচ্ছ্বসিত এবং বুদ্ধিদীপ্ত ইতিহাস" বলে উল্লেখ করে। তারা লেখে, "এই ঐতিহাসিক অভিযানে জনাব হিউজ তার আদর্শ শিল্প-সমালোচক চরিত্র অক্ষুণ্ন রেখেছেন এবং বিচার-বিশ্লেষণ করেছেন সম্পূর্ণ নিরপেক্ষভাবে"। পত্রিকাটি শেষ করেছে এই বলে, "এই বই দিয়ে জনাব হিউজ মার্কিন শিল্পকলাকে জনসাধারণের কাছে গ্রাহ্য এবং নিরাপদ করে তুলেছেন।"
এছাড়া বইটি অ্যামেরিকান ভিশন, লন্ডন রিভিউ অফ বুকস, দা জার্নাল অফ অ‌্যামেরিকান হিস্ট্রি এবং দা নিউইয়র্ক রিভিউ অফ বুকস দ্বারাও সমাদৃিত হয়।
ইয়েমেন–বাংলাদেশ সম্পর্ক
বাংলাদেশ-ইয়েমেনের সম্পর্ক বলতে বাংলাদেশ ও ইয়েমেনের মধ্যে দ্বিপক্ষীয় সম্পর্কগুলিকে বুঝায়।
স্বীকৃতি
দক্ষিণ ইয়েমেন বর্তমানে ইয়েমেনে একীভূত, ১৯৭১ সালের ১৫ ই জুন বাংলাদেশকে স্বীকৃতি দিয়েছিল। দক্ষিণ ইয়েমেনই প্রথম আরব রাষ্ট্র যে বাংলাদেশকে স্বীকৃতি দিয়েছিল (অন্যান্য আরব রাষ্ট্রসমূহ ১৯৭১ সালের মুক্তিযুদ্ধে পাকিস্তানকে সমর্থন করেছিল), এবং বাংলাদেশী স্বাধীনতার পক্ষে সমর্থন করায় দক্ষিণ ইয়েমেন এবং চীনের মধ্যে উদীয়মান বিভাজন পরিলক্ষিত হয়েছিল। দক্ষিণ ইয়েমেন বিশ্ব স্বাস্থ্য সংস্থায় উদীয়মান বাংলাদেশ রাষ্ট্রের সদস্যপদকে সমর্থনও করেছিল। বাংলাদেশ এবং ইয়েমেন আরব প্রজাতন্ত্র কূটনৈতিক সম্পর্ক ১৯৭৩ সালে প্রতিষ্ঠিত হয়েছিল যখন উত্তর ইয়েমেন বাংলাদেশকে স্বীকৃতি দেয়। শেখ মুজিবুর রহমানের মতে বাংলাদেশ ও ইয়েমেন আরব প্রজাতন্ত্রের মধ্যে কূটনৈতিক সম্পর্কের সূচনা (পাশাপাশি বেশ কয়েকটি আরব রাষ্ট্রসমূহ) ১৯৭৩ সালের আরব-ইস্রায়েলি যুদ্ধে আরবদের উদ্দেশ্যে বাংলাদেশের সমর্থনের ফলস্বরূপ ঘটেছিল।
১৯৭৫ অভ্যুত্থান
১৯৭৫ সালে বাংলাদেশে অভ্যুত্থানের পরে উত্তর ইয়েমেন খোন্দকার মোস্তাক আহমদের সরকারকে স্বীকৃতি দেওয়ার প্রথম রাষ্ট্রগুলির মধ্যে একটি।
১৯৮৭ রাষ্ট্রপতি সফর
বাংলাদেশের রাষ্ট্রপতি হুসেন মুহাম্মদ এরশাদ ১৯৮৭ সালের জুলাইয়ে বাণিজ্য ও সহযোগিতা জোরদার করার জন্য উত্তর ইয়েমেন সফর করেছিলেন। এই সফরে দু'দেশের মধ্যে দ্বিপাক্ষিক সহযোগিতা সংক্রান্ত দুটি চুক্তি স্বাক্ষরিত হয়েছিল। উত্তর ইয়েমেনে এটিই প্রথম বাংলাদেশী রাষ্ট্রপতি সফর।
শিক্ষাগত সহযোগিতা
বাংলাদেশ ও ইয়েমেনের মধ্যে দ্বিপাক্ষিক সহযোগিতা সম্প্রসারণের জন্য শিক্ষা খাতকে সম্ভাব্য ক্ষেত্র হিসাবে চিহ্নিত করা হয়েছে। উভয় পক্ষই বিশেষ করে ইঞ্জিনিয়ারিং এবং তথ্য প্রযুক্তির ক্ষেত্রে শিক্ষামূলক বিনিময় কর্মসূচী রাখার প্রয়োজনীয়তা প্রকাশ করেছে।
অর্থনৈতিক সহযোগিতা
১৯৯০-এর দশকে বাংলাদেশ ও ইয়েমেনের মধ্যে বাণিজ্য ও শ্রম অভিবাসন বৃদ্ধির সাথে সাথে অর্থনৈতিক সম্পর্ক বৃদ্ধি পেয়েছিল।
জিম পার্কস (ক্রিকেটার, জন্ম ১৯৩১)
জেমস মাইকেল পার্কস (Jim Parks; জন্ম: ২১ অক্টোবর, ১৯৩১) সাসেক্সের হেওয়ার্ডস হিদ এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ক্রিকেটে সাসেক্স ও সমারসেটের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে অংশগ্রহণ করতেন। ডানহাতে ব্যাটিং করার পাশাপাশি ডানহাতে লেগ ব্রেক বোলিংয়ে পারদর্শী ছিলেন জিম পার্কস।
প্রথম-শ্রেণীর ক্রিকেট
এক ক্রিকেট পরিবারে জন্মগ্রহণ করেছেন জিম পার্কস। তার বাবা জিম পার্কস সিনিয়র উজ্জ্বীবনী শক্তির অল-রাউন্ডার হিসেবে সাসেক্সের পক্ষে খেলেছিলেন। এছাড়াও একবার ১৯৩৭ সালে ইংল্যান্ডের পক্ষে টেস্টে অংশগ্রহণ করেছেন। এছাড়াও, তার পুত্র ববি পার্কস প্রথম-শ্রেণীর ক্রিকেটার ছিলেন।
আক্রমণধর্মী ব্যাটসম্যান হিসেবে পার্কসের সুনাম ছিল। ফিল্ডার হিসেবে চমৎকারভাবে দৌঁড়ুতেন ও স্পিন বোলার ছিলেন। ১৯৪৯ সালে বাবার পদাঙ্ক অনুসরণ করে সাসেক্সের পক্ষে প্রথম-শ্রেণীর ক্রিকেটে অভিষিক্ত হন। ১৯৫৮ সাল পর্যন্ত সাসেক্স ক্লাব উইকেট রক্ষণে বিশ্বস্ত খেলোয়াড়ের সন্ধান করছিল। পার্কস এ দায়িত্ব সফলতার সাথে প্রতিপালন করেন।
উইকেট রক্ষণে অগ্রসর
অপ্রত্যাশিত ঘটনার পরিপ্রেক্ষিতে জিম পার্কস উইকেট রক্ষণে এগিয়ে আসেন। এ প্রসঙ্গে তিনি মন্তব্য করেন যে, "দূর্ঘটনার প্রেক্ষিতে এ সুযোগ আসে। খেলোয়াড়ী জীবনের সূচনালগ্নে আমি উইকেট রক্ষণে দক্ষ ছিলাম না। আমি মূলতঃ ব্যাটিংয়ে পারদর্শী। কয়েক বছর পর চেমসফোর্ডে চ্যাম্পিয়নশীপের খেলায় এসেক্সের মুখোমুখি হয় সাসেক্স দল। নিয়মিত উইকেট-রক্ষক রুপার্ট ওয়েব আহত হন। খেলা শুরুর পূর্বে চেমসফোর্ডের অবস্থানকারী কক্ষে থাকাকালে আমরা উপলদ্ধি করি যে, আমাদের বিকল্প কোন উইকেট-রক্ষক নেই। এ অবস্থায় অধিনায়ক রবিন মারলার আমার দিকে তাকিয়ে বললেন যে, তুমি এ দায়িত্বে থাকবে। আমার কোন সরঞ্জাম ছিল না। তাই বাধ্য হয়ে এসেক্সের উইকেট-রক্ষক ব্রায়ান টেলরের গ্লাভস ধার করে পরিধান করতে হয়েছিল।
টেস্ট ক্রিকেট
১৯৫৪ থেকে ১৯৬৮ সময়কালে ইংল্যান্ডের পক্ষে ছিচল্লিশ টেস্টে অংশগ্রহণের সুযোগ হয় তার। ঐ সময়ে ১,৯৬২ রান তুলেন। নিজস্ব সর্বোচ্চ অপরাজিত ১০৮ রান তুলেন। এছাড়াও ১০৩ ক্যাচ ও ১১ স্ট্যাম্পিংয়ে অংশ নেন জিম পার্কস। ২২ জুলাই, ১৯৫৪ তারিখে পাকিস্তানের বিপক্ষে টেস্ট অভিষেক ঘটে জিম পার্কসের।
১৯৫৪ সালে ২২ বছর বয়সে শুধুমাত্র ব্যাটসম্যান হিসেবে পাকিস্তানের বিপক্ষে এক টেস্ট খেলার সুযোগ হয়েছিল জিম পার্কসের। খেলায় তিনি যৎসামান্য অবদান রাখতে সক্ষম হন। ১৯৬০ সালের শুরুতে সাত নম্বরে ব্যাটিংয়ে নেমে অপরাজিত সেঞ্চুরি করেন। ওয়েস্ট ইন্ডিজের বিপক্ষে তার এ সেঞ্চুরির কল্যাণে ইংল্যান্ড দল ড্র করতে সমর্থ হয়েছিল ও সিরিজ ড্র করে।
এরপর থেকে তিনি ইংল্যান্ডের প্রথম পছন্দের উইকেট-রক্ষক হিসেবে ১৯৬০-এর দশকের মাঝামাঝি সময় পর্যন্ত খেলতে থাকেন। ১৯৬৫-৬৬ মৌসুমের অ্যাশেজ সিরিজে ৪৮.৩৩ গড়ে ২৯০ রান তুলেন। তবে, দ্বিতীয় টেস্টে পিটার বার্জকে স্ট্যাম্পিং করতে ব্যর্থ হওয়ায় ইংল্যান্ড দলকে অ্যাশেজ করায়ত্ব না করার খেসারত গুণতে হয়।
অধিনায়কত্ব লাভ
১৯৬৭ থেকে ১৯৬৮ সাল পর্যন্ত সাসেক্সের অধিনায়কত্ব করেন জিম পার্কস। পরবর্তীতে মাইক গ্রিফিথ তার স্থলাভিষিক্ত হন। ১৯৭২ মৌসুমে সাসেক্স ত্যাগ করে তিন বছরের চুক্তিতে সমারসেটে যোগ দেন। ১৯৭৬ সালে প্রথম-শ্রেণীর ক্রিকেট থেকে নিজের অবসরের ঘোষণা দেন। ৭৩৯টি প্রথম-শ্রেণীর খেলায় অংশ নিয়ে ৩৪.৭৬ গড়ে ৩৬,৬৭৩ রান তুলেন। তন্মধ্যে, ৫১টি শতরান ও ২১৩টি অর্ধ-শতরানের ইনিংস রয়েছে তার। এ সময় তিনি ১,০৮৭ ক্যাচ ও ৯২টি স্ট্যাম্পিংয়ের সাথে নিজ নামকে যুক্ত করেন। বল হাতে ৫১ উইকেট দখল করেন। নিজস্ব সেরা বোলিং পরিসংখ্যান গড়েন ৩/২৩।
অবসর
অবসর পরবর্তীকালে হুইটব্রেডের পক্ষে কাজ করেন ও সাসেক্সের বিপণন ব্যবস্থাপকের দায়িত্ব পালন করেন। এছাড়াও জিম পার্কস ওল্ড ইংল্যান্ড ক্রিকেট দলের ব্যবস্থাপক হিসেবে বেশ কয়েক বছর কর্মরত ছিলেন। তার সন্তান ববি পার্কস কাউন্টি ক্রিকেটে হ্যাম্পশায়ার ও কেন্টের পক্ষে খেলেছিলেন।
মূল্যায়ন
১৯৬৮ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।
বিখ্যাত ক্রিকেট লেখক কলিন বেটম্যানের মতে, পার্কস স্বভাবজাত ব্যাটসম্যান ছিলেন ও সর্বাপেক্ষা কার্যকরী উইকেট-রক্ষকের মর্যাদায় আসীন। এছাড়াও বেটম্যান মন্তব্য করেন যে, যদিও তিনি কখনো গডফ্রে ইভান্সের পূর্বে কিংবা অ্যালান নটের পরে নিজেকে স্থান দিতে অস্বীকার করেছেন; তবে, পার্কস নিরাপদে ও বল গ্লাভস বন্দী করতে পারঙ্গমতা প্রদর্শন করেছিলেন।
ক্ষ
ক্ষ (উচ্চারণ: খিয়ো) একটি বাংলা যুক্তবর্ণ। বাংলা অক্ষর 'ক' ও 'ষ' পরপর যুক্ত করলে 'ক্ষ' তৈরি হয়। যুক্তবর্ণটিকে একসময় মূল বাংলা বর্ণমালার তালিকায় রাখা হলেও বর্তমানে রাখা হয় না। ভারতীয় উপমহাদেশের অধিকাংশ ভাষায় এর সমতুল্য যুক্তবর্ণের অস্তিত্ব আছে। বর্ণটির শব্দে প্রয়োগের স্থানভেদে ভিন্ন ভিন্ন উচ্চারণ হয়। ক্ষ ব্যতীত বাংলা ভাষার আর কোনো যুক্তবর্ণকে কোনো বিশেষ নামে ডাকা হয় না। এটি একটি অস্পষ্ট যুক্তব্যঞ্জন, অর্থাৎ একে দেখে এর গঠনকারী বর্ণসমূহকে ('ক' এবং 'ষ') শনাক্ত করা যায় না।
'ক্ষ' এর উচ্চারণ
‘ক্ষ’-এর উচ্চারণ দু-রকম হয়ে থাকে। ১. শব্দের শুরুতে থাকলে এর উচ্চারণ হবে ‘খ’-এর মতো। যেমন: ক্ষমা। এখানে ‘ক্ষ’ শব্দের শুরুতে বসেছে। তাই এখানে এর উচ্চারণ হবে ‘খ’-এর মতো। সুতরাং এর উচ্চারণ হবে ‘খমা’।
দ্য ডে অব দ্য ডলফিন
দ্য ডে অব দ্য ডলফিন (ইংরেজি: The Day of the Dolphin; বাংলা অনুবাদ: ডলফিনের দিন) হল মাইক নিকোল্‌স পরিচালিত মার্কিন কল্পবিজ্ঞান থ্রিলার চলচ্চিত্র। এই চলচ্চিত্রটি ফরাসি লেখক রবার্ট মের্ল রচিত উন আনিমা দ্যুয়ি দ্য হিজো উপন্যাস অবলম্বনে নির্মিত হয়েছে। চলচ্চিত্রটি নির্মানে ব্যয় হয়েছে ৮.১ মিলিয়ন ডলার।
ক্ষ
'ক্ষ' এর উচ্চারণ
২. শব্দের মধ্যে বা শেষে থাকলে উচ্চারণ হবে ‘ক্ + খ’-এর মতো। যেমন: রক্ষা। এখানে ‘ক্ষ’ আছে শব্দের শেষে। তাই এখানে এর উচ্চারণ হবে ‘ক্ + খ’-এর মতো। এখন, এ শব্দটিতে ‘ক্ষ’ স্থানে ‘ক্ + খ’ বসালে দাঁড়ায় ‘র ক্+খা (ক্ষা)’। সুতরাং এ শব্দটির উচ্চারণ হবে ‘রোক্ খা’।
দ্য ডে অব দ্য ডলফিন
নির্মাণ
দ্য ডে অব দ্য ডলফিন চলচ্চিত্রটি নির্মিত হয়েছে হেলেন ওয়েভার কর্তৃক ইংরেজিতে অনুবাদকৃত বই দ্য ডে অব দ্য ডলফিন অবলম্বনে। এই চলচ্চিত্রটির অধিকাংশ দৃশ্য ধারণ করা হয়েছে দ্য বাহামাস-এর আবাকো আইল্যান্ড-এ।
পাওথৌ
পাওথৌ (Bugutu.svg Buɣutu qota) উত্তর চীনের অন্তর্দেশীয় মঙ্গোলিয়া স্বায়ত্তশাসিত অঞ্চলের সবচেয়ে জনবহুল নগরী। এই জেলা-স্তরের পৌরসভাটি হুয়াং হো নদীর (পীত নদীর) উত্তরীয় মহাবাঁক অংশে নদীটির উত্তর তীরে অন্তর্দেশীয় মঙ্গোলিয়ার প্রশাসনিক রাজধানী হোহ্‌-হত নগরী থেকে ১৬০ কিলোমিটার পশ্চিমে অবস্থিত। মূল পাওথৌ নগরীতে ২০ লক্ষ এবং এর বৃহত্তর প্রশাসনিক অঞ্চলে ২৬ লক্ষের বেশি লোকের বাস। "পাওথৌ" কথাটির অর্থ "হরিণের শহর"। এছাড়া এটিকে "গোবি মরুভূমির ইস্পাত নগরী" নামেও ডাকা হয়।